Συζήτηση:Ιωάννης Μεταξάς/Κριτική λημμάτων

message: Η συζήτηση αφορά το λήμμα 
Το λήμμα το έλεγξα για την αξιοπιστία του από την πρώτη έως την τελευταία λέξη. Προστέθηκε κείμενο με παραπομπές από νέες, καλύτερες και -πιστεύω- περισσότερο αξιόπιστες πηγές. Από αυτή την μορφή έχει φτάσει σε αυτή. Θα ήθελα τα σχόλια και την κριτική σας. --Αφησιανός  (συζήτηση) 17:19, 3 Απριλίου 2024 (UTC)
 Δεν χρειάζεται να προσθέσω τίποτα. Το λήμμα πληροί όλα τα κριτήρια. Ένα μεγάλο συγχαρητήρια απο εμένα στον Αφησιανό για την καλή και σκληρή δουλειά που έκανε. Όλες οι πηγές είναι αξιόπιστες, από ακαδημαικούς και ιστορικούς εγνωσμένου κύρους, ενώ το λήμμα είναι γραμμένο σε ουδέτερο τόνο, περιγράφοντας τις ικανότητες του Μεταξά αλλά και τη σκληρότητα που επέδειξε ως δικτάτορας της Ελλάδας. Μόνη παρατήρηση, ίσως να μπορούσε να μπεί το ηχητικό  για το διάγγελμα της 28ης Οκτωβρίου.
Και μία ακόμα παρατήρηση. Η φωτογραφία αυτή που χρησιμοποιείται στο λήμμα βρίσκεται σε πολύ υψηλότερη ανάλυση, εδώ απο το αρχείο της ΕΡΤ. (επίσης δεν πρόκειται για πιθανή ανάκρουση εθνικού ύμνου αλλά -σύμφωνα με τη περιγραφή της ΕΡΤ- ορκωμοσία ταγμάτων εργασίας).
Τις αλλαγές στις φωτο και ενδεχόμενες προσθήκες -αν βρω χρόνο- θα τις κάνω εγώ. Και πάλι μπράβο Αφησιανέ. Popular Punk12 majestic Lies, 11:42, 12 Απριλίου 2024 (UTC)
replies: text: Ευχαριστώ για τα καλά σου λόγια και για την εύστοχη υπόδειξη σχετικά με τη φωτογραφία του Μεταξά στην είσοδο της Βουλής. Διορθώθηκε με βάση το Αρχείο της ΕΡΤ. --Αφησιανός  (συζήτηση) 17:46, 12 Απριλίου 2024 (UTC)
replies: text: :Μια ακόμα παρατήρηση. Στην ενότητα "Εσωτερική Πολιτική και οικονομία" αναφέρεται πως

text: : Για να θεμελιώσει ένα ολοκληρωτικό καθεστώς, που θα στηρίζονταν σε ένα φασιστικό κόμμα ή κίνημα, δημιούργησε την Εθνική Οργάνωση Νεολαίας. Παρά το ότι ήταν αντικομμουνιστικό, βίαιο, αυταρχικό, αστυνομοκρατούμενο και αντικοινοβουλευτικό, δεν ήταν ολοκληρωτικό, αφού δεν επεδίωκε τον γενικό συντονισμό όλης της κοινωνίας, καθώς τηρούνταν κάποιες αρχές της ατομικότητας και άφησε περιορισμένα περιθώρια στην κοινωνία των πολιτών.

text: :Στη πρώτη φράση αναφέρεται οτι ο Μεταξάς επιδίωκε να δημιουργήσει ένα ολοκληρωτικό καθεστώς και μετά αναφέρεται πως δεν ήταν. Θεωρώ πως αυτό μπερδεύει τον αναγνώστη. Ίσως να ήταν προτιμότερο να γραφτεί διαφορετικά. Πχ. παρά τις προσπάθειες του Μεταξά να δημιουργήσει  ένα ολοκληρωτικό καθεστώς, το καθεστώς δεν επεδίωκε τον γενικό συντονισμό όλης της κοινωνίας, καθώς τηρούνταν κάποιες αρχές της ατομικότητας και άφησε περιορισμένα περιθώρια στην κοινωνία των πολιτών."Popular Punk12 majestic Lies, 17:01, 14 Απριλίου 2024 (UTC)
thread_title:  Ιωάννης Μεταξάς 

message: *Στην παράγραφο "Θάνατος" αναφέρεται πως "Ο Μεταξάς αρρώστησε από βαριά φλεγμονή του φάρυγγα, η οποία κατέληξε σε παραμυγδαλικό απόστημα με τοξιναιμικά φαινόμενα και επιπλοκές." Καλό θα ήταν, αν γνωρίζουμε, να αναφέρεται το πότε έπαθε φαρυγγίτιδα. 
* Η ίδια ενότητα αναφέρεται  στο αρχείο του Μεταξά και ταυτόχρονα στις τελευταίες πολιτικές ενέργειες του (2η παρ. ίδιας ενότητας). Ίσως είναι καλύτερο η δεύτερη παράγραφος να τοποθετηθεί στη θέση της πρώτης και τούμπαλιν.
*Απουσιάζει -τόσο από το λήμμα, όσο και απο την εισαγωγή- αναλυτικη κριτική του έργου του Μεταξα, καθώς και της υστεροφημίας του. Αναφέρεται εμμεσως ότι έμεινε γνωστός για το "οχι" αλλά απουσιάζει η συνολική αποτίμηση του έργου του (Τι πολιτική κληρονομιά άφησε; Τι πέτυχε σε αυτά τα 4,5 χρόνια διακυβέρνησης; Πως επηρέασε την κατοχική και μετακατοχική Ελλάδα;)
Ευχαριστώ πολύ. Popular Punk12 majestic Lies, 07:58, 27 Απριλίου 2024 (UTC)
replies: text: Ευχαριστώ για τα ερωτήματα, γιατί μου δίνετε η ευκαιρία να διευκρινίσω, κυρίως την απουσία μιας συνολικής αποτίμησης του έργου του Μεταξά, αλλά και το πόσο επηρέασε ο ίδιος την μετεπειτα ιστορία της Ελλάδας.

text: Σχετικά με το πρώτο ερώτημα στην σημέιωση που υπάρχει για τον θάνατό του διαβάζουμε στο ιατρικό ανακοινωθέν:  ο Πρόεδρος της Ελληνικής Κυβερνήσεως, ενεφάνησε προ δέκα μερών [ενν. πριν το θάνατό του] φλεγμονήν του φάρυγγος ήτις κατέληξεν εις απόστημα παραμυγδαλικόν. Σε όλη την συγγραφή του λήμματος προσπάθησα να μη συμπεριλάβω πρωτογενής πηγές, όπως για παράδειγμα είναι το ημερολόγιό του. Σε ελάχιστα σημεία που το έχω κάνει την τεκμηρίωση την έκανα μέσω δευτερογενούς πηγής. Αυτό έχει γίνει και εδώ με το έργο της Πετράκη.

text: Για το δεύτερο ερώτημα, αν εννοείς αυτή την αλλαγή τότε έχεις κάνει σωστά.

text: Για το τρίτο ερώτημα, δεν έχω εντοπίσει κάποια εργασία, από αυτές που έχω χρησιμοποιήσει στο λήμμα, που να μας απαντά στα ερωτήματα που αναφέρεις. Ερωτήματα που έχω και εγώ. Στη βιβλιογραφία γίνεται ανάλυση κυρίως της δικτατορίας του και αυτό, νομίζω, αφορά κυρίως το λήμμα της 4ης Αυγούστου.  Η μοναδική πηγή που έχω υπόψιν, που κάνει κάποια καταγραφή σχετικά με την αποτύπωση της μνήμης του Μεταξά στην ελληνική κοινωνία, είναι στο βιβλίο του Βατικιώτη. Όμως ο Βατικιώτης έγραψε το βιβλίο του την δεκαετία του 1990 και αναλύει την τότε επικρατούσα άποψη για τον Μεταξά. Είμαι λοιπόν διστακτικός στο να χρησιμοποιήσω μόνο μία πηγή για να υπάρξει παράγραφος σχετικά με την υστεροφημία του. Αν υπάρχει κάποια επιπλέον εργασία θα ήταν ευχάριστο να παρουσιαστεί. --Αφησιανός  (συζήτηση) 10:54, 30 Απριλίου 2024 (UTC)
replies: text: :Ευχαριστώ πολύ για την αναλυτική απάντηση αφησιανέ και ζητώ συγνώμη για την καθυστέρηση.

text: :Για το πρωτο και το δεύτερο ερώτημα, καλύφθηκα. Αναφορικά με το τρίτο ούτε εγω έχω βρει κάποια μελέτη που να περιγράφει αναλυτικά την πολιτική κληρονομιά του Μεταξικού καθεστώτος (η μεταπολεμική εξέλιξη των στελέχων της δικτατορίας, αν δε με απατά η μνήμη μου, ήταν η συγκέντρωσή τους στην ΠΑΠ , ενω ο Φλάισερ αναφέρεται σε ορισμένες φιλομεταξικές οργανώσεις που έδρασαν στην κατοχική Ελλάδα). Τελος πάντων, αυτα αφορούν παρεμφερή λήμματα και όχι αυτό του Μεταξά. Ευχαριστώ πολύ. Popular Punk12 majestic Lies, 11:13, 4 Μαΐου 2024 (UTC)
thread_title:  Προτεινόμενες διορθώσεις